Απόφαση της Επιτροπής

της 17ης Νοεμβρίου 2003

για κατάρτιση καταλόγων τρίτων χωρών από τις οποίες τα κράτη μέλη πρέπει να επιτρέπουν την εισαγωγή ορισμένων προϊόντων για κατανάλωση από τον άνθρωπο τα οποία υπόκεινται στις διατάξεις της οδηγίας 92/118/ΕΟΚ του Συμβουλίου

[κοινοποιηθείσα υπό τον αριθμό Ε(2003) 4181]

(Κείμενο που παρουσιάζει ενδιαφέρον για τον ΕΟΧ)

(2003/812/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο 1 του παραρτήματος A της οδηγίας 89/662/ΕΟΚ και, όσον αφορά τους παθογόνους παράγοντες, στην οδηγία 90/425/ΕΟΚ(1), όπως τροποποιήθηκε τελευταία από την απόφαση 2003/721/ΕΚ της Επιτροπής(2), και ιδίως το άρθρο 10 παράγραφος 2 στοιχείο α),

Εκτιμώντας τα ακόλουθα:

(1) Η οδηγία 92/118/ΕΟΚ καθορίζει τους κοινοτικούς κανόνες σχετικά με τους όρους υγειονομικού ελέγχου καθώς και τους υγειονομικούς όρους που διέπουν το εμπόριο και τις εισαγωγές στην Κοινότητα των προϊόντων ζωικής προέλευσης.

(2) Η απόφαση 94/278/ΕΚ της Επιτροπής, της 18ης Μαρτίου 1994, για την κατάρτιση καταλόγου τρίτων χωρών από τις οποίες τα κράτη μέλη εγκρίνουν τις εισαγωγές ορισμένων προϊόντων που υπόκεινται στις διατάξεις της οδηγίας 92/118/ΕΟΚ του Συμβουλίου(3), όπως τροποποιήθηκε τελευταία από την απόφαση 2003/235/ΕΚ(4), καθορίζει καταλόγους τρίτων χωρών από τις οποίες τα κράτη μέλη πρέπει να επιτρέπουν τις εισαγωγές ορισμένων προϊόντων που υπόκεινται στις διατάξεις της οδηγίας 92/118/ΕΟΚ, συμπεριλαμβανομένων των προϊόντων που δεν προορίζονται για κατανάλωση από τον άνθρωπο.

(3) Ο κανονισμός (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο(5), όπως τροποποιήθηκε τελευταία από τον κανονισμό (ΕΚ) αριθ. 808/2003 της Επιτροπής(6), καθορίζει τους κοινοτικούς κανόνες σχετικά με τα ζωικά προϊόντα που δεν προορίζονται για κατανάλωση από τον άνθρωπο. Η ημερομηνία εφαρμογής των υποδειγμάτων των υγειονομικών πιστοποιητικών που προβλέπονται στον κανονισμό (ΕΚ) αριθ. 1774/2002 είναι η 1η Ιανουαρίου 2004.

(4) Η οδηγία 2002/33/ΕΚ του Ευρωπαϊκού Κοινοβουλίου και του Συμβουλίου, της 21ης Οκτωβρίου 2002, για την τροποποίηση των οδηγιών 90/425/ΕΟΚ και 92/118/ΕΟΚ του Συμβουλίου όσον αφορά τις υγειονομικές απαιτήσεις για τα ζωικά υποπροϊόντα(7), έχει τροποποιήσει σημαντικά την οδηγία 92/118/ΕΟΚ έτσι ώστε να περιορίσει το πεδίο εφαρμογής της σε προϊόντα που προορίζονται για κατανάλωση από τον άνθρωπο.

(5) Είναι αναγκαίο να ληφθεί υπόψη ότι οι προσχωρούσες χώρες προγραμματίζεται να ενταχθούν από την 1η Μαΐου 2004.

(6) Για λόγους σαφήνειας και συνεκτικότητας της κοινοτικής νομοθεσίας, η απόφαση 94/278/ΕΚ πρέπει να καταργηθεί και να αντικατασταθεί από τις διατάξεις της παρούσας απόφασης.

(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη επιτρέπουν την εισαγωγή ορισμένων ζωικών προϊόντων που προορίζονται για κατανάλωση από τον άνθρωπο και τα οποία υπόκεινται στις διατάξεις της οδηγίας 92/118/ΕΟΚ από τρίτες χώρες ή τμήματα τρίτων χωρών ή εδάφη που παρατίθενται στους καταλόγους του παραρτήματος της παρούσας απόφασης.

Άρθρο 2

Η απόφαση 94/278/ΕΚ καταργείται.

Άρθρο 3

Η παρούσα απόφαση εφαρμόζεται από την 1η Ιανουαρίου 2004.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 17 Νοεμβρίου 2003.

Για την Επιτροπή

David Byrne

Μέλος της Επιτροπής

(1) ΕΕ L 62 της 15.3.1993, σ. 49.

(2) ΕΕ L 260 της 11.10.2003, σ. 21.

(3) ΕΕ L 120 της 11.5.1994, σ. 44.

(4) ΕΕ L 87 της 4.4.2003, σ. 10.

(5) ΕΕ L 273 της 10.10.2002, σ. 1.

(6) ΕΕ L 117 της 13.5.2003, σ. 1.

(7) ΕΕ L 315 της 19.11.2002, σ. 14.

ΠΑΡΑΡΤΗΜΑ

Οι ακόλουθοι κατάλογοι είναι κατάλογοι αρχής και κάθε εισαγωγή πληροί τις σχετικές υγειονομικές απαιτήσεις για την υγεία των ζώων και τη δημόσια υγεία

ΚΑΤΑΛΟΓΟΙ ΤΡΙΤΩΝ ΧΩΡΩΝ Ή ΤΜΗΜΑΤΩΝ ΤΡΙΤΩΝ ΧΩΡΩΝ ΑΠΟ ΤΙΣ ΟΠΟΙΕΣ ΤΑ ΚΡΑΤΗ ΜΕΛΗ ΠΡΕΠΕΙ ΝΑ ΕΠΙΤΡΕΠΟΥΝ ΤΗΝ ΕΙΣΑΓΩΓΗ ΟΡΙΣΜΕΝΩΝ ΖΩΙΚΩΝ ΠΡΟΪΟΝΤΩΝ ΠΟΥ ΠΡΟΟΡΙΖΟΝΤΑΙ ΓΙΑ ΚΑΤΑΝΑΛΩΣΗ ΑΠΟ ΤΟΝ ΑΝΘΡΩΠΟ

ΜΕΡΟΣ I Κατάλογος τρίτων χωρών ή τμημάτων τρίτων χωρών από τις οποίες τα κράτη μέλη επιτρέπουν εισαγωγές κρέατος leporidae (κουνελιών και λαγών) και των προϊόντων κρέατός τους

Οι τρίτες χώρες ή τα τμήματα τρίτων χωρών που παρατίθενται στη στήλη "οικόσιτα κουνέλια και εκτρεφόμενα λαγοειδή" στον πίνακα που υπάρχει στο τμήμα II του παραρτήματος της απόφασης 97/222/ΕΚ της Επιτροπής(1) και στη στήλη "Leporidae (λαγοί και κουνέλια)" στον πίνακα που υπάρχει στο παράρτημα ΙΙ της απόφασης 2000/585/ΕΚ της Επιτροπής(2).

ΜΕΡΟΣ II Κατάλογος τρίτων χωρών ή τμημάτων τρίτων χωρών από τις οποίες τα κράτη μέλη επιτρέπουν εισαγωγές προϊόντων κρέατος εκτρεφόμενων γουνοφόρων θηραμάτων

Τρίτες χώρες ή τμήματα τρίτων χωρών που παρατίθενται στην αντίστοιχη στήλη "2. Εκτρεφόμενα δίχηλα θηράματα (πλην χοιροειδών)" ή "Άγρια δίχηλα θηράματα (πλην χοιροειδών)" στον πίνακα που υπάρχει στο τμήμα II του παραρτήματος της απόφασης 97/222/ΕΚ.

ΜΕΡΟΣ III Κατάλογος τρίτων χωρών ή τμημάτων τρίτων χωρών από τις οποίες τα κράτη μέλη επιτρέπουν εισαγωγές προϊόντων κρέατος εκτρεφόμενων πτερωτών θηραμάτων

Τρίτες χώρες ή τμήματα των τρίτων χωρών που παρατίθενται στην αντίστοιχη στήλη "2. Εκτρεφόμενα πτερωτά θηράματα" ή "Άγρια πτερωτά θηράματα" στον πίνακα που υπάρχει στο τμήμα ΙΙ του παραρτήματος της απόφασης 97/222/ΕΚ.

ΜΕΡΟΣ IV Κατάλογος τρίτων χωρών ή τμημάτων τρίτων χωρών από τις οποίες τα κράτη μέλη επιτρέπουν εισαγωγές αυγών που προορίζονται για κατανάλωση από τον άνθρωπο

Οι τρίτες χώρες ή τμήματα των τρίτων χωρών που παρατίθενται στο παράρτημα της απόφασης 94/85/ΕΚ της Επιτροπής(3).

ΜΕΡΟΣ V Κατάλογος τρίτων χωρών ή τμημάτων τρίτων χωρών από τις οποίες τα κράτη μέλη επιτρέπουν εισαγωγές προϊόντων αυγού που προορίζονται για κατάλωση από τον άνθρωπο

Τρίτες χώρες ή τμήματα τρίτων χωρών που παρατίθενται στο παράρτημα της απόφασης 94/85/ΕΚ και οι ακόλουθες χώρες:

>ΘΕΣΗ ΠΙΝΑΚΑ>

ΜΕΡΟΣ VI Κατάλογος τρίτων χωρών ή τμημάτων τρίτων χωρών από τις οποίες τα κράτη μέλη επιτρέπουν εισαγωγές σαλιγκαριών που προορίζονται για κατανάλωση από τον άνθρωπο

Τρίτες χώρες ή τμήματα τρίτων χωρών που απαριθμούνται στα μέρη Ι και ΙΙ του παραρτήματος της απόφασης 97/296/ΕΚ της Επιτροπής(4) και οι ακόλουθες χώρες:

>ΘΕΣΗ ΠΙΝΑΚΑ>

ΜΕΡΟΣ VII Κατάλογος τρίτων χωρών ή τμημάτων τρίτων χωρών από τις οποίες τα κράτη μέλη επιτρέπουν εισαγωγές βατραχοπόδαρων που προορίζονται για κατανάλωση από τον άνθρωπο

Τρίτες χώρες ή τμήματα τρίτων χωρών που παρατίθενται στα μέρη Ι και ΙΙ του παραρτήματος της απόφασης 97/296/ΕΚ της Επιτροπής και οι ακόλουθες χώρες:

>ΘΕΣΗ ΠΙΝΑΚΑ>

ΜΕΡΟΣ VIII Κατάλογος τρίτων χωρών ή τμημάτων τρίτων χωρών από τις οποίες τα κράτη μέλη επιτρέπουν εισαγωγές ζελατίνης που προορίζεται για κατανάλωση από τον άνθρωπο

Τρίτες χώρες ή τμήματα τρίτων χωρών που απαριθμούνται στα μέρη Ι και ΙΙ του παραρτήματος της απόφασης 79/542/ΕΟΚ του Συμβουλίου(5) και οι ακόλουθες χώρες:

>ΘΕΣΗ ΠΙΝΑΚΑ>

ΜΕΡΟΣ IX Κατάλογος τρίτων χωρών ή τμημάτων τρίτων χωρών από τις οποίες τα κράτη μέλη επιτρέπουν εισαγωγές μελιού και βασιλικού πολτού που προορίζονται για κατανάλωση από τον άνθρωπο

Τρίτες χώρες ή τμήματα τρίτων χωρών που παρατίθενται στο παράρτημα της απόφασης 2000/159/ΕΚ της Επιτροπής(6) με ένα "Χ" στη στήλη "Μέλι".

(1) ΕΕ L 89 της 4.4.1997, σ. 39.

(2) ΕΕ L 251 της 6.10.2000, σ. 1.

(3) ΕΕ L 44 της 17.2.1994, σ. 31.

(4) ΕΕ L 122 της 14.5.1997, σ. 21.

(5) ΕΕ L 146 της 14.6.1979, σ. 15.

(6) ΕΕ L 51 της 24.2.2000, σ. 30.